სეთ მერიბრა
სეთ მერიბრა — ძველი ეგვიპტის მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. სეთ მერიბრა სახელმწიფოს მემფისიდან მართავდა და მცირე ხნით იმეფა, მისი მმართველობის ხანგრძლივობა რაიჰოლტის აზრით 10 წელს არ აღემატება. კიმ რაიჰოლტის მიხედვით მისი მმართველობა ძვ.წ. 1749 წელს დასრულდა, ხოლო თომას შნაიდერის მიხედვით სეთ მერიბრას მმართველობა ძვ.წ. 1700 წლისთვის დასრულდა.